BE8 ดีด 4% โบรกแนะ “ซื้อ” เป้า 53 บ. รับกำไรโตแจ่ม ลุ้นปี 65 คว้างานใหม่ดัน backlog นิวไฮ
BE8 เด้งกว่า 4% โบรกเชียร์ “ซื้อ” ราคาเป้าหมาย 53 บ. รับกำไรปี 64 โตแจ่ม ลุ้นปี 65 คว้างานใหม่ทั้งรัฐและเอกชนดัน backlog นิวไฮต่อเนื่อง
BE8 เด้งกว่า 4% โบรกเชียร์ “ซื้อ” ราคาเป้าหมาย 53 บ. รับกำไรปี 64 โตแจ่ม ลุ้นปี 65 คว้างานใหม่ทั้งรัฐและเอกชนดัน backlog นิวไฮต่อเนื่อง
25 ก.พ. 2565

ผู้สื่อข่าวรายงานว่า ราคาหุ้น บริษัท เบริล 8 พลัส จำกัด (มหาชน) หรือ BE8 ปิดภาคเช้าที่ระดับ 36 บาท บวก 1.50 บาท หรือ 4.35% สูงสุดที่ระดับ 36.50 บาท ต่ำสุดที่ระดับ 35.25 บาท ด้วยมูลค่าการซื้อขาย 44.22 ล้านบาท

ด้านบทวิเคราะห์ของ บล.โนมูระ พัฒนสิน มีมุมมองบวกต่อ BE8 หลังมีกำไรไตรมาส 4/64 ที่ 21.9 ล้านบาท (+178% จากปีก่อน, +4% จากปีก่อน) ใกล้เคียงคาด โดยเติบโตขึ้นตามรายได้และฐานลูกค้าที่เพิ่มขึ้น
โดยคงคำแนะนำ “ซื้อ” ราคาเป้าหมายปี 65 ที่ 53 บาท และมองว่าราคาหุ้นที่ปรับฐานลงมา -19% จากช่วงเดียวกันของปีก่อน เป็นโอกาสในการสะสมรับการเติบโตในระยะยาวที่คาด +41% ต่อปีในช่วง 3 ปีข้างหน้า ซึ่ง BE8 เป็นหุ้นที่ได้ประโยชน์อย่างมากจากการเปลี่ยนผ่านสู่ยุคดิจิทัล
ทั้งนี้ ในปี 2565 จะเป็นปีที่บริษัทจะรุกตลาดลูกค้าภาครัฐอย่างเต็มตัว (หลังจากที่ได้รับโครงการขนาดใหญ่จากไปรษณีย์ไทย 100 ล้านบาท และการท่าเรืออีกเกือบ 200 ล้านบาทในช่วงที่ผ่านมา) ซึ่งโดยมากธรรมชาติของงานมักเป็นงานระยะสั้นที่เริ่มทำได้ทันที โดยล่าสุดปี 65 ผ่านมาเพียง 2 เดือน backlog ของบริษัทเป็น new high อยู่ที่ราว 450 – 500 ล้านบาท ซึ่งคาดรับรู้ในปี 65 ราว 330 ล้านบาท หรือคิดเป็น 65% ของประมาณการรายได้ปี 65 ของฝ่ายวิจัย และยังมีโอกาสเพิ่มอีกมากในช่วงถัดไปจากทั้งงานรัฐและเอกชน นอกจากนี้ประกาศจ่ายปันผล 0.06 บาท/หุ้น (XD 25 มี.ค. จ่าย 25 พ.ค.22)